open-index/open-wikipedia-markdown huggingface dataset:
Gereformeerde kerk Hoëveld

[duimnael|270px|Die Gereformeerde gemeente Hoëveld gebruik die ou [Gereformeerde kerk Witbank, wat ontwerp is deur Hendrik Vermooten en ingewy is op 20 Januarie 1951.]]

Die **Gereformeerde kerk Hoëveld** is die enigste oorblywende Afrikaanse gemeente van die GKSA in Witbank, Mpumalanga.

Die gemeente is die gevolg van twee samesmeltings waardeur die oorspronklike drie Gereformeerde gemeentes op Witbank eindelik net een geword het. Die oorspronklik Gereformeerde kerk Witbank is in 1931 op Clewer, suidwes van die dorp, gestig, maar toe Witbank ná die Tweede Wêreldoorlog sterk begin uitbrei, het die kern van die gemeente hierheen verskuif. In die sestigerjare het die dorp sterk uitgebrei sodat dit nodig geword het om die Gereformeerde kerk Witbank-Suid in November 1969 van die moedergemeente af te stig. Van dié dogtergemeente het ook nog die Gereformeerde kerk Witbank-Oos in 1983 afgestig, maar dié gemeente is net ’n kortstondige bestaan gegun, want in 1989 ontbind Suid en Oos en smelt saam as die Gereformeerde kerk Witbank-Suidoos. 

Eindelik, in 2010, het ook die moedergemeente ontbind toe dit met Suidoos saamsmelt as Hoëveld. Dié gemeente se getal belydende lidmate het in 2011 nog 609 getel en die dooplidmate 135, maar intussen was daar ’n afname van sowat 40 persent in die belydende lidmate tot net 361, terwyl die dooplidmate amper met die helfte afgeneem het tot 70. In min of meer dieselfde tyd het die NGK se belydende lidmate hier met sowat 20 persent afgeneem en die Hervormde Kerk s’n met sowat 33 persent.   

## Predikante 
# De Beer, Christiaan, 2010 – 2012
# Pansegrouw, Dirk, 2011 – Mei 2020 (aanvaar sy emeritaat)
# Venter, Peter, 2020 – hede

## Bronne 
*  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. *Van seringboom tot kerkgebou: die argitektoniese erfenis van die Gereformeerde Kerke*. Potchefstroom: Administratiewe Buro.
*  Schalekamp, ds. M.E. (voorsitter: redaksiekommissie). 2001. *Die Almanak van die Gereformeerde Kerke in Suid-Afrika vir die jaar 2002*. Potchefstroom: Administratiewe Buro.
*  Van der Walt, dr. S.J. (voorsitter: deputate almanak). 1997. *Die Almanak van die Gereformeerde Kerke in Suid-Afrika vir die jaar 1998*. Potchefstroom: Administratiewe Buro.
*  Venter, ds. A.A. (hoofred.) 1960. *Almanak van die Gereformeerde Kerk in Suid-Afrika vir die jaar 1961*. Potchefstroom: Administratiewe Buro.
*  Vogel, Willem (red.). 2014. *Die Almanak van die Gereformeerde Kerke in Suid-Afrika vir die jaar 2015*. Potchefstroom: Administratiewe Buro.
*  Vogel, Willem (red.). 2015. *Die Almanak van die Gereformeerde Kerke in Suid-Afrika vir die jaar 2016*. Potchefstroom: Administratiewe Buro.
P.R. Anderson

**P.R. Anderson** is 'n Suid-Afrikaanse digter en akademikus wat aan die Engels-departement van die Universiteit van Kaapstad verbonde is. Sy werk, ''Foundling's Island*, wat op die vernietiging van die natuur fokus, is in 2003 met die Sanlam Literêre Prys bekroon. Hy deel die prys met Finuala Dowling.

## Werke 
* *On Photographs at War: Images of the South African 6th Armored Division in Italy 1944–1945'', Safundi, volume 15, uitgawe 2-3, Julie 2014
* Foundling's Island, 2007, 
* *The Fish River Bush and the Place of History*, South African Historical Journal, Volume 53, uitgawe 1, Januarie 2005
* *In the Country of the Heart: Love Poems from South Africa*, 2005, 

## Verwysings
Afrikaanse coris

Die **Afrikaanse coris** (*Coris cuvieri*) is vis wat voorkom in die Rooisee, Oman en die ooskus van Afrika tot by die suide van KwaZulu-Natal. In Engels staan die vis bekend as die *African coris*.

Die wetenskaplike naam van die spesie is die eerste keer in 1831 deur Bennett gepubliseer. Volgens die IUCN Rooilys word dit as 'n veilige, nie-bedreigde spesie gelys.

## Identifikasie 
Die vis 'n medium groot lipvis en verander van kleur soos dit ontwikkel. Aanvanklik is die klein vissie groenbruin reg oor sy lyf en daar is klein, blou kolletjies op die lyfskubbe en stertvin terwyl bruin of groen strepe oor die kop sigbaar is. Volwasse mannetjies lyk amper net so maar het 'n ligte groen vertikale streep agter die pektorale vin.

## Habitat 
Die vis leef in sand en rotsrommel langs riwwe in water wat tot 50&nbsp;m diep is. Die klein vissies word ook gevind in rotspoele. Die visse is alleenlopers en beweeg vinnig. Hulle begrawe hul onder sand wanneer hulle bedreig voel. Die vis stoot klippe om om voedsel te soek en vreet klein, harde ongewerweldes. Die spesie is nie volop nie.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bronne 
* *Reef fishes & corals – East coast of Southern Africa*. Dennis King. Struik Nature. 1996 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Verwysings
Gereformeerde kerk Potchefstroom-Oos

duimnael|regs|300px|Die Gereformeerde kerk Potchefstroom-Oos.

duimnael|regs|160px|Ds. J.J. De Wet Kruger, van 1970 tot 1983 die eerste leraar.

Die **Gereformeerde kerk Potchefstroom-Oos** is die derde grootste gemeente van die GKSA in die universiteitstad Potchefstroom. Einde 2015 was hier 568 belydende en 130 dooplidmate vergeleke met onderskeidelik 519 en 133 vyf jaar vantevore.Terwyl die Klassis Potchefstroom se sieletal dus met 151 van 3 706 einde 2011 afgeneem het tot 3&nbsp;555 vyf jaar later, het Potchefstroom-Oos se sieletal toegeneem met 46.

Die Gereformeerde kerk Potchefstroom-Oos het in April 1970 van die Gereformeerde kerk Potchefstroom afgestig. Die nuwe gemeente het grond met geboue daarop van ene Petersen gekoop, onder meer ’n skuur. Bannie Britz is as argitek aangewys met die opdrag dat die skuur ingesluit moes word by die plan vir die kerkgebou. Die bouaannemer was W.P. Huysamen. Potchefstroom Grafsteenmakers het die hoeksteen aan die gemeente geskenk en oudl. At Erasmus het vir die graveerwerk betaal.

Ds. J.J. De Wet Krüger het die kerk se hoeksteen op 17 Maart 1973 gelê en op 17 Oktober 1973 is die gebou in gebruik geneem. Prof. P.W. Buys het tydens dié geleenthede ’n feesrede gelewer. Hierdie gebou bied sitplek aan 460 kerkgangers. Die hoofingang het ’n groot afdak en ’n geplaveide binnehof met ’n toring is aaneengeskakel met die skuur.

## Predikante 
# Kruger, Johannes Jacob de Wet, 1970–1983
# Denkema, Francois, 1981–1986
# Grobler, Hermanus Marthinus, 1984–1999
# Vergeer, dr. Willem Cornelis, 1999–2007
# Venter, Piet, 2007 – hede
# Steyn, Karel Petrus, 2012–2017

## Bronne 
*  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. *Van seringboom tot kerkgebou: die argitektoniese erfenis van die Gereformeerde Kerke*. Potchefstroom: Administratiewe Buro.
*  Schalekamp, ds. M.E. (voorsitter: redaksiekommissie). 2001. *Die Almanak van die Gereformeerde Kerke in Suid-Afrika vir die jaar 2002*. Potchefstroom: Administratiewe Buro.
*  Van der Walt, dr. S.J. (voorsitter: deputate almanak). 1997. *Die Almanak van die Gereformeerde Kerke in Suid-Afrika vir die jaar 1998*. Potchefstroom: Administratiewe Buro.
*  Venter, ds. A.A. (hoofred.) 1960. *Almanak van die Gereformeerde Kerk in Suid-Afrika vir die jaar 1961*. Potchefstroom: Administratiewe Buro.
*  Vogel, Willem (red.). 2014. *Die Almanak van die Gereformeerde Kerke in Suid-Afrika vir die jaar 2015*. Potchefstroom: Administratiewe Buro.
*  Vogel, Willem (red.). 2015. *Die Almanak van die Gereformeerde Kerke in Suid-Afrika vir die jaar 2016*. Potchefstroom: Administratiewe Buro.
Anaheim

**Anaheim** is 'n stad naby Los Angeles in die suide van Kalifornië in die Verenigde State van Amerika. Dit is in 1857 deur Duitse immigrante gestig. Anaheim is die tuiste van Disneyland en twee professionele sportspanne: Die "*Los Angeles Angels of Anaheim*" (bofbal) en die "*Anaheim Ducks*" (yshokkie). Die stad word deur baie mense op pad na Disneyland besoek. In 2012 het onluste hier uitgebreek nadat die polisie twee mans doodgeskiet het.

## Verwysings 
## Eksterne skakels 
* 
*  Anaheim se amptelike webwerf
Boorgroep

Die **boorgroep** bestaan uit die chemiese elemente boor (B), aluminium (Al), gallium (Ga), indium (In) en tallium (Tl).

Dit is die dertiende kolom van die periodieke tabel wat ook met IIIA aangegee word, die derde hoofgroepkolom. Die elemente word gekenmerk deur die vorming van M3+-ione vir die bokant van die kolom en M1+-ione vir die benedekant. Daar is 'n oorgang van metaalachtig (B) na metaal (Al ens.). Die elemente het hoë kookpunte, maar veral In en Ga het verrassend lae smeltpunte.
Vormingsentalpie

Die standaard **vormingsentalpie ΔfHo** van 'n stof is die standaard reaksie-entalpie vir die reaksie waarin die stof gevorm word uit die elemente in hulle standaardtoestand.

## Voorbeeld 
Die vormingsentalpie ΔfHo van etanol is volgens die bostaande definisie die standaard reaksie-entalpie ΔrHo vir die reaksie:

: 2C_{(grafiet)} + 3H_{2 (gas)} + \frac{1}{2}O_{2 (gas)} \to CH_3CH_2OH

Dis nie moontlik om hierdie reaksie in die laboratorium uit te voer nie, maar ons kan die drie stowwe (grafiet, waterstof, etanol) verbrand en die standaard verbrandingsentalpieë (hittewaardes) meet. Die Wet van Hess staan dan toe die vormingsetalpie van etanol te bereken.

Vormingsentalpieë van baie stowwe is bepaal en daaroor word in termodinamiese tabelle berig.

## Verwysings
Balk-dikbek

Die **balk-dikbek** (*Hemigymnus fasciatus*) is 'n vis wat voorkom in die Indo-Pasifiese gebied, die Rooisee, Oman en aan die ooskus van Afrika suidwaarts tot by die noorde van KwaZulu-Natal. In Engels staan die vis bekend as die *Barred thicklip wrasse*.

## Identifikasie 
Die vis word tot 50&nbsp;cm groot en het kenmerkende diklippe. Die vis se kleure verander soos dit ontwikkel. Die wyfie het 'n swart lyf met vyf nou, wit vertikale strepe op die sye. Die kop is geel-groen met pienk strepe op. Die volwasse mannetjie se pienk strepe is meer duidelik. Gedurende broeityd kan die mannetjie die kleure op sy lyf omkeer: die wit word swart en die swart word wit. Die onvolwasse visse is bruinerig tot donker groen van kleur met verskeie dowwe strepe oor die lyf.

## Habitat 
Die vis leef in water wat van 5 tot 25m diep is. Hulle verkies 'n mengsel van sand, rotsrommel en koraal in riwwe. Die onvolwasse vissies skuil in die korale se takke terwyl die volwasse visse orals op die riwwe swem. Die vis is alleenlopers of bly in klein groepies. Hulle vreet slakke en skaaldiere. Hierdie spesie word nie dikwels gesien nie.

duimnael|links|'n Balk-dikbek

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bronne 
* *Reef fishes & corals – East coast of Southern Africa*. Dennis King. Struik Nature. 1996 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Verwysings 
## Eksterne skakel 
* 
* 
* http://www.fishbase.org/summary/Hemigymnus-fasciatus.html
Al Pacino

**Alfredo James** "**Al**" **Pacino** (geb. 25 April 1940) is ’n Amerikaanse rolprent- en verhoogakteur asook ’n regisseur en draaiboekskrywer. Hy word dikwels beskou as een van die beste akteurs van alle tye. Sy loopbaan strek oor meer as 50 jaar waarin hy talle pryse en erepryse ontvang het, onder meer ’n Oscar, twee Tonys, twee Emmys, vier Golden Globes en pryse vir sy lewenslange bydrae tot die rolprentbedryf. Hy is een van min akteurs wat al minstens een Oscar, Emmy en Tony ontvang het.

Pacino is ’n metode-akteur en voormalige student van die Herbert Berghof Studio en die Actors Studio in New York-stad. Hy het sy rolprentdebuut in 1969 gemaak met ’n klein rol in *Me, Natalie* en in 1971 het hy lof gekry vir sy hoofrol as ’n heroïenverslaafde in *The Panic in Needle Park*. Hy het internasionaal beroemd geraak vir veral sy rol as Michael Corleone in Francis Ford Coppola se *The Godfather* (1972). Hy het sy eerste Oscar-benoeming daarvoor gekry en sou die rol ook in die opvolgprente *Part II* (1974) en *Part III* (1990) vertolk. Sy spel as Corleone word nou beskou as een van die beste vertolkings ooit op die silwerdoek.

Pacino het sy eerste Oscar-benoeming vir beste akteur vir *Serpico* (1973) ontvang; hy is ook benoem vir *The Godfather Part II*, *Dog Day Afternoon* (1975) en *...And Justice for All* (1979), en het die prys gewen vir sy rol in *Scent of a Woman* (1992). Vir sy spel in *The Godfather*, *Dick Tracy* (1990) en *Glengarry Glen Ross* (1992) is hy benoem vir ’n Oscar vir beste manlike byspeler. Ander noemenswaardige rolle was in onder meer *Scarface* (1983), ''Carlito's Way* (1993), *Heat* (1995), *Donnie Brasco* (1997), *The Insider* (1999) en *Insomnia* (2002). Hy was op TV in verskeie reekse, soos die minireeks *Angels in America* (2003), en die fliek *You Don't Know Jack* (2010) – vir albei het hy ’n Emmy gewen vir uitmuntende akteur in ’n hoofrol in ’n minireeks of TV-fliek.

Pacino het ook ’n lang lys rolle op die verhoog agter die rug en het twee Tonys gewen, in 1969 en 1977, vir onderskeidelik *Does a Tiger Wear a Necktie?* en *The Basic Training of Pavlo Hummel*. Hy is ’n groot aanhanger van Shakespeare en was die regisseur van *Looking for Richard* (1996), ’n dokumentêr oor die toneelstuk *Richard III*, ’n rol wat hy in 1977 op die verhoog vertolk het. Hy het ook self in die dokumentêr gespeel. Hy was ook te sien in ’n 2004-rolprentweergawe en 2010-verhoogproduksie van *The Merchant of Venice''. 

## Filmografie 
## Verwysings 
## Eksterne skakels 
*
* 
* 15px Hierdie artikel is vertaal uit die Engelse Wikipedia
Gereformeerde kerk Witrivier

duimnael|links|300px|Die Gereformeerde kerk Witrivier.

[duimnael|regs|170px|Ds. [Lou van Wyk, leraar (in kombinasie) van 1967 tot 1972, hier afgeneem in sy laaste jaar aan die PU vir CHO, 1960.]]

duimnael|regs|160px|Ds. Lammert Stavast, leraar van 1972 tot 1974.

[duimnael|regs|170px|Dr. [Daan Fouché|D.R. Fouché in sy laaste jaar aan die TSP, 1971. Hy was predikant hier van 1975 tot 1980, sy tweede gemeente.]]

Die **Gereformeerde kerk Witrivier** is die vyfde jongste van die 16 gemeentes in die GKSA se Klassis Lydenburg. Einde 2015 was hier 202 belydende en 32 dooplidmate, toe dit die sewende grootste gemeente in die Klassis was. Vyf jaar vantevore was die syfers onderskeidelik 203 en 47.

Die gemeente Witrivier het in Februarie 1966 van die Gereformeerde kerk Nelspruit afgestig. Tydens die stigtingsvergadering het ’n lidmaat, Martiena van Bergen, aan die gemeente die Bybel en kanselkleed van die ontbinde Gereformeerde kerk Eldoret in Kenia geskenk. Vyf jaar later het oudl. M.J.L Duvenage ’n perseel voorberei sodat bouwerk aan ’n eie kerk daar kon begin.

Die argiteksfirma Derick Law & Dawson het die plan geteken en die bouaannemer was oudl. P.J.S. van Staden. Die bouwerk het sowat ’n jaar geduur en op 19 Februarie 1972 is die gebou in gebruik geneem tydens ’n geleentheid waar prof. Tjaart van der Walt die feesrede gelewer het.

## Predikante 
# Van Wyk, Lourens Andries Stephanus, 1967 – 1972 (in kombinasie met Graskop/Sabie)
# Stavast, Lammert Hendrik, 1972 – 1974
# Fouché, dr. Daniël Rudolph, 1975 – 1980
# De Beer, Dewald Lambertus, 1980 – 1989
# Van der Walt, Pieter Johannes, 1989 – 28 Julie 2020 (oorlede in die amp)
# Linde, Jaco, 13 Junie 2021 – hede

## Bronne 
*  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. *Van seringboom tot kerkgebou: die argitektoniese erfenis van die Gereformeerde Kerke*. Potchefstroom: Administratiewe Buro.
*  Schalekamp, ds. M.E. (voorsitter: redaksiekommissie). 2001. *Die Almanak van die Gereformeerde Kerke in Suid-Afrika vir die jaar 2002*. Potchefstroom: Administratiewe Buro.
*  Van der Walt, dr. S.J. (voorsitter: deputate almanak). 1997. *Die Almanak van die Gereformeerde Kerke in Suid-Afrika vir die jaar 1998*. Potchefstroom: Administratiewe Buro.
*  Vogel, Willem (red.). 2014. *Die Almanak van die Gereformeerde Kerke in Suid-Afrika vir die jaar 2015*. Potchefstroom: Administratiewe Buro.
*  Vogel, Willem (red.). 2015. *Die Almanak van die Gereformeerde Kerke in Suid-Afrika vir die jaar 2016*. Potchefstroom: Administratiewe Buro.
Tariq Ramadan

**Tariq Ramadan** (Arabies: طارق رمضان&lrm;; gebore 26 Augustus 1962) is 'n Switserse filosoof, Islamitiese skolier en een van die bekendste Europese Moslems. Hy is van Egiptiese afkoms. Hy is die professor van Kontemporêre Islamitiese Studies in die Fakulteit van Oosterse Studies aan die Universiteit van Oxford.

## Eksterne skakels
Adam Habib

**Adam Mahomed Habib** is 'n Suid-Afrikaanse akademikus en professor in politieke wetenskap, en van Junie 2013 tot Desember 2020 die Vise-Kanselier en Rektor van die Universiteit van die Witwatersrand (Wits) in Johannesburg, Suid-Afrika. Hy was die voormalige adjunk-vise-kanselier van die Universiteit van Johannesburg.

## Loopbaan 
Habib het aan twee Suid-Afrikaanse en een Amerikaanse universiteit gestudeer, naamlik die Universiteit van KwaZulu-Natal, Universiteit van die Witwatersrand en die Nagraadse Skool van die Universiteit van New York.

## Politieke oriëntasie 
Hy verklaar dat Karl Marx en Leon Trotsky sy politieke oriëntasie beïnvloed het.

## Omstredenheid 
In Oktober 2006 is hy toegang tot die Verenigde State geweier omdat hy na bewering by "terroristiese aktiwiteite" betrokke was.

Op 20 Januarie 2010 is die verbod deur die destydse Amerikaanse Minister van Buitelandse Sake, Hillary Clinton, opgeskort.

## Werke 
* 

## Verwysings
Gereformeerde kerk Uitenhage

duimnael|regs|300px|Die eerste kerkgebou van die gemeente.
[duimnael|regs|300px|Die tweede kerkgebou. ds. P. Krüger het 'n gedenksteen onthul met die ingebruikneming van die kerk op [1 Februarie 1975.]]
duimnael|regs|300px|Die interieur van die tweede kerk.

Die **Gereformeerde kerk Uitenhage**  is ’n gemeente van die Gereformeerde Kerke in Suid-Afrika op die Oos-Kaapse dorp Uitenhage. Dis die vierde oudste gemeente in die Klassis Karoo-Kei en einde 2015, toe hier 88 belydende en 13 dooplidmate was, die vierde kleinste van die 12 gemeentes.  Vyf jaar vantevore was dit onderskeidelik 77 en ses en in 1997 99 en 14.

Die gemeente Uitenhage het op 8 Desember 1951 van die Gereformeerde kerk Port Elizabeth afgestig. Dienste is aanvanklik in huise en skoolsale gehou en op uitnodiging van die Kongregasionalistiese kerk is hul saal en later kerkgebou vir eredienste gebruik. In 1956 het die gemeente ’n kerkgeboutjie gekoop, maar dit ná 16 jaar verkoop en besluit om ’n groter gebou op te rig. Die erf vir dié doel het die gemeente teen R2 van die stadsraad aangekoop.

Prof. J.P. Snyman het as argitek opgetree in ’n tyd toe hy lidmaat was van Port Elizabeth. Die bouaannemer was Jaap vermaak, ’n lidmaat van Uitenhage. Hierdie gebou het ’n unieke karakter. Van die ingang af loop die mure van klein na groot, wat die klein mens voorstel wat na die grote God toe gaan. Die enigste venster in die hoofdeel van die gebou is so geplaas dat alles lig op die preekstoel val, want deur prediking van die Woord ontmoet die Here die gemeente. Dié kerk is op 1 Februarie 1975 in gebruik geneem.

## Predikante 
# De Jager, Johannes Jacobus, 1964 – 1968
# Krüger, dr. Petrus, 1968 – 1982
# Mouw, Evert Gerrit, 1982 – 1986
# Kruger, Lourens Marthinus, 1986 – 1990; 1990 – 1993 (in kombinasie met Jeffreysbaai); 1994 – 30 Julie 2017 (aanvaar sy emeritaat; bly aan hom hulpdiens te verleen)

## Bronne 
*  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. *Van seringboom tot kerkgebou: die argitektoniese erfenis van die Gereformeerde Kerke*. Potchefstroom: Administratiewe Buro.
*  Schalekamp, ds. M.E. (voorsitter: redaksiekommissie). 2001. *Die Almanak van die Gereformeerde Kerke in Suid-Afrika vir die jaar 2002*. Potchefstroom: Administratiewe Buro.
*  Van der Walt, dr. S.J. (voorsitter: deputate almanak). 1997. *Die Almanak van die Gereformeerde Kerke in Suid-Afrika vir die jaar 1998*. Potchefstroom: Administratiewe Buro.
*  Venter, ds. A.A. (hoofred.) 1957. *Almanak van die Gereformeerde Kerk in Suid-Afrika vir die jaar 1958*. Potchefstroom: Administratiewe Buro.
*  Venter, ds. A.A. (hoofred.) 1958. *Almanak van die Gereformeerde Kerk in Suid-Afrika vir die jaar 1959*. Potchefstroom: Administratiewe Buro.
*  Vogel, Willem (red.). 2014. *Die Almanak van die Gereformeerde Kerke in Suid-Afrika vir die jaar 2015*. Potchefstroom: Administratiewe Buro.

## Sien ook 
* NG gemeente Uitenhage
Amalgaam

'n **Amalgaam** (van Grieks μάλαγμα *malagma* "weekmaker", deur Arabies *Al Malgam* en Latyn *amalgama*) is 'n allooi van kwik, dit wil sê 'n oplossing van of 'n verbinding met 'n ander metaal.

Amalgame is reeds lank bekend. In 659 word dit beskryf in 'n Chinese boek van Su Kung (die *Materia Medica*). Soms word die term amalgaam ook gebruik vir legerings van andere metale wat maklik smelt soos gallium of indium. 

## Goud 
Een bekende amalgaam is dié een met goud. Goud los al by kamertemperatuur op in kwik. Dit is dus nie aan te beveel om met 'n goue ring aan die vinger aan vloeibare kwik te raak nie. Die goud sal vinnig oplos, maar die kwik kan deur verhitting weer verwyder word. Goudsoekers het hierdie eienskap lank reeds gebruik om goud uit te snuffel. Ongelukkig lei dit tot besoedeling van die natuur met kwik.  

In die Middeleeue is die amalgaam van goud gebruik om metaalvoorwerpe te verguld. Die metaaloppervlak word gevryf met kwik wat 'n lagie amalgaam vorm, dan word 'n lagie bladgoud aangebring wat ook oplos in die amalgaam. Dan word dit verhit om die kwik te verdamp en die goud bly agter, gelegeer met die substraat. Die proses word herhaal as dit nodig is. Hierdie metode om voorwerpe te verguld lewer pragtige resultate op, maar is uiters ongesond vir die werker wat aan kwikdampe blootgestel word. Dit is om hierdie rede verbied. 

## Silwer 
Amalgame met silwer word baie gebruik om gaatjies in tande te vul. Die amalgaan wat tandartse gebruik word gemaak deur 'n fyn poeier van silwer, tin en koper met soms 'n bietjie sink te tritureer met kwik. Daar is twee tipes amalgame:
:Lae koper:  silwer (68-70%), tin (26-27%) koper (4-5%), sink (0-1%) word gemeng met 45-50% kwik
:Hoë koper:  silwer (40-70%), tin (22-30%) koper (13-30%), sink (0-1%) word gemeng met 40-45% kwik

## Natrium 
Nog 'n voorbeeld is die amalgaan met natrium wat ontstaan by een van die elektroliseprosesse wat gebruik word om chloor te genereer.

## Ander 
Amalgame van ander metale word soms gebruik as elektrodes om aktiwiteite van ione in oplossings of ionogene vloeistowwe te bepaal.

## Fasegedrag 
Kwik kan met talle metale reageer. Die werklike oplosbaarheid van metale in vloeibare kwik is dikwels nie groot nie, maar vir die meeste metale kan talle intermetaliese verbindings gevorm word wat gewoonlik vastestowwe is. Vir goud is die oplosbaarheid by 80&nbsp;°C 0,00467 in molfraksie en vir silwer 0,00071 by 25&nbsp;°C. 'n Uitsondering is indium wat 'n molfraksie van 0,70 kan bereik.

In tandamalgaam word gewoonlik twee Ag-Hg fases aangetref. Die ζ-fase wat 43-46% Hg bevat met 'n heksogonaal diggepakte struktuur (a=0,2964; c=0,4831 nm) en die γ-fase (56-57% Hg) wat kubies is (a=1.0046 nm).

Vir goud is daar vyf verbindings:

*α 16-23% Hg    
*ζ ("") 21-26%
* 
* 
* 
Die laaste fase is kubies, die ander het heksagonale strukture.

## Verwysings
Gereformeerde kerk Vaalpark

duimnael|links|320px|Die Gereformeerde kerk Vaalpark.

Die **Gereformeerde kerk Vaalpark** is die derde jongste van die 12 gemeentes in die GKSA  se Klassis Vaalrivier en een van drie gemeentes van dié kerkvervand wat tussen 1954 en 1983 op die nywerheidsdorp Sasolburg gestig is. Die NG gemeente Vaalpark, ’n makrogemeente met ’n sieletal van in 2014 van 3 272 in 2015, is in 1974 gestig en die Hervormde gemeente Vaalpark op 2 Augustus 1987. Dié gemeente het in 2014 ’n sieletal van 300 gehad.

Die Gereformeerde kerk Vaalpark is in 1983 gestig, dieselfde jaar as die Gereformeerde kerk Sasolburg-Grootfontein, albei afgestig van die gemeente Sasolburg, wat afgestig het van Vanderbijlpark in 1954, die stigtingsjaar van Sasolburg. Vaalpark se lidmate het die eerste drie jaar lank eredienste in die Laerskool Vaalpark gehou terwyl hulle beplan het aan ’n eie kerkgebou. As argitek is H.P. Oosthuizen aangestel en as bouaannemer G.F. van der Merwe. Dié kerkgebou is in 1986 in gebruik geneem.

Vaalpark het in 1997 232 belydende en 94 dooplidmate gehad, in 2011 was dit onderskeidelik 251 en 71 en in 2015 236 en 87. Die moedergemeente se sieletal het egter taamlik skerp afgeneem: In 1997 was die sieletal 729, maar in 2011 275 en in 2015 net 191.

## Predikante 
# Van Niekerk, dr. Rudolph Leon, 1992 – 2001
# Tredoux, Alwyn Petrus, 2001 – 2011
# Viljoen, Werner, 2012 – 2016
# Matthys (Thys) Johannes Lourens, 2016 – hede
# Kruger, Dirk Frederik Christiaan, 12 Mei 2019 – hede

## Bronne 
*  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. *Van seringboom tot kerkgebou: die argitektoniese erfenis van die Gereformeerde Kerke*. Potchefstroom: Administratiewe Buro.
*  Schalekamp, ds. M.E. (voorsitter: redaksiekommissie). 2001. *Die Almanak van die Gereformeerde Kerke in Suid-Afrika vir die jaar 2002*. Potchefstroom: Administratiewe Buro.
*  Van der Walt, dr. S.J. (voorsitter: deputate almanak). 1997. *Die Almanak van die Gereformeerde Kerke in Suid-Afrika vir die jaar 1998*. Potchefstroom: Administratiewe Buro.
*  Venter, ds. A.A. (hoofred.) 1960. *Almanak van die Gereformeerde Kerk in Suid-Afrika vir die jaar 1961*. Potchefstroom: Administratiewe Buro.
*  Vogel, Willem (red.). 2015. *Die Almanak van die Gereformeerde Kerke in Suid-Afrika vir die jaar 2015*. Potchefstroom: Administratiewe Buro.
Bottersuur

**Bottersuur** of **butanoësuur** is 'n karboksielsuur met die chemiese struktuurformule CH3CH2CH2-COOH, bevattende vier koolstofatome. Die afgeleide soute en esters heet butirate. Bottersuur is ontdek deur Adolf Lieben en Antonio Rossi in 1869.

## Voorkoms 
Bottersuur kom voor in melk, veral bok-, skaap- en Amerikaanse buffel-melk, botter, parmesaankaas, en as 'n produk van anaërobiese fermentasie (insluitend in die kolon en as liggaamsreuk). Dit het 'n onaangename reuk en wrang smaak, met 'n soet nasmaak soortgelyk aan eter. Dit kan opgespoor word deur soogdiere met 'n goeie reukopsporingsvermoë (soos honde) teen 10 dele per miljard, terwyl mense dit kan opspoor in konsentrasies bo 10 dele per miljoen.

Bottersuur is teenwoordig in menslike braaksel, en gee dit die kenmerkende vrot reuk.

Daar is talle bakterieë wat monosakkariede kan omsit na bottersuur, soos *Clostridium butyircum, C. kluyberi, C. pasteurianum, Fusobarierium nucleatum, Butyrivibrio fibrisolvens* en *Eubacterium limosum*

## Verwysings
Gereformeerde kerk Sasolburg-Grootfontein

[duimnael|regs|170px|Dr. [Benoon Duvenage|Benonie Duvenage, leraar van 1988 – 1992.]]

Die **Gereformeerde kerk Sasolburg-Grootfontein** was een van drie gemeentes van die GKSA wat tussen 1954, die dorp se stigtingsjaar, en 1983 op Sasolburg gestig is.

Nadat die Gereformeerde kerk Sasolburg in 1954 gestig is, het amper 30 jaar verloop tot die stigting van die volgende twee gemeentes op die dorp, naamlik Sasolburg-Grootfontein en Vaalpark, wat vandag nog bestaan. Die Grootfontein-gemeente het egter in 1994 ontbind waarna lidmate blykbaar by die moedergemeente ingeskakel het. Sasolburg-Grootfontein het in sy hele 11-jarige bestaan die moedergemeente se kerkgebou gedeel.

## Predikante 
# Du Plessis, Marthinus Jacobus, 1984 – 1985
# Boshoff, Marthinus Christoffel, 1985 – 1988 (verlaat die bediening)
# Duvenage, dr. Benonie, 1988 – 1992 (aanvaar sy emeritaat)
# Verhoef, Gabriël Cornelis, 1992 – 1994 (waarna Sasolburg tot 2002)

## Bronne 
*  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. *Van seringboom tot kerkgebou: die argitektoniese erfenis van die Gereformeerde Kerke*. Potchefstroom: Administratiewe Buro.
*  Venter, ds. A.A. (hoofred.) 1960. *Almanak van die Gereformeerde Kerk in Suid-Afrika vir die jaar 1961*. Potchefstroom: Administratiewe Buro.
*  Vogel, Willem (red.). 2015. *Die Almanak van die Gereformeerde Kerke in Suid-Afrika vir die jaar 2015*. Potchefstroom: Administratiewe Buro.
Deepika Padukone

**Deepika Padukone** (Konkani: दीपिका पडुकोण; gebore: 6 Januarie 1986) is 'n Indiese aktrise en model. As een van die mees gewilde en hoogsbetaalde Indiese filmpersoonlikhede volg sy 'n loopbaan in die Hindi-filmbedryf in Bollywood. Sy het ook verskeie *Filmfare*-toekennings ontvang.

Padukone is die dogter van die pluimbal-speler Prakash Padukone, sy is in Kopenhagen gebore en in Bangalore getoë.

Sy is ook uitgesproke met betrekking tot kwessies soos feminisme en depressie.

## Eksterne skakels 
*
Frank Gehry

230px
**Frank Gehry**

**Kanadees-Amerikaanse argitek**

----

**Gebore**
28 Februarie 1929
in Toronto, Kanada

----

**Oorlede**
5 Desember 2025
in Santa Monica, Verenigde State

----

**Skool**
Postmodernistiese argitektuur

----

**Beduidende projekte**
Guggenheim-museum in Bilbao, Spanje
----

180px
Walt Disney-konsertsaal, Los Angeles
----

**Toekennings en pryse**
Pritzker-prys (VSA) in 1989
National Medal of the Arts (VSA) in 1998
American Institute of Architects Gold Medal in 1999

**Frank Owen Gehry**, gebore as **Frank Owen Goldberg** (* 28 Februarie 1929 in Toronto, Kanada; † 5 Desember 2025), was 'n Amerikaanse argitek wat internasionale bekendheid verwerf het met sy postmoderne, dikwels beeldhouagtige ontwerpe. Baie van sy werke, waaronder sy privaat woning (en eerstelingwerk) in die Suid-Kaliforniese kusdorp Santa Monica, het argitektoniese besienswaardighede van wêreldfaam geword soos die Guggenheim-museum in Bilbao, Spanje, en die Walt Disney-konsertsaal in die middestad van Los Angeles.

Gehry se gesin het hulle in 1947 in Los Angeles gevestig waar hy argitektuur aan die Universiteit van Suid-Kalifornië gestudeer het. Vervolgens het hy 'n akademiese opleiding in stadsbeplanning aan die Harvard-universiteit gevolg. Nadat hy vir 'n verskeidenheid ateljees werksaam was, het Gehry in 1962 sy eie onderneming, *Frank O. Gehry & Associates*, gevestig. Dit is in 2002 opgevolg deur *Gehry Partners*.

## Eksterne skakels 
*
Bandiet-blennie

Die **bandiet-blennie** (*Omobranchus banditus*) is 'n vis wat in die westelike Indiese Oseaan voorkom vanaf sentrale-Mosambiek tot by die Oos-Kaap. In Engels staan die vis bekend as die *Bandit blenny*.

## Identifikasie 
Die vissie word tot 6&nbsp;cm lank. Die blennie het kenmerkende donker bruin en ligte bruin breë vertikale strepe oor die lyf en sy kop. Daar is 'n donker kol bo die kieu-opening. Die hele lyf is bedek met klein wit kolletjies.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bronne 
* *Reef fishes & corals – East coast of Southern Africa*. Dennis King. Struik Nature. 1996 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Verwysings 
## Eksterne skakel 
* http://www.fishbase.org/summary/Omobranchus-banditus.html
Parliament Hill, Londen

[duimnael|'n Uitsig oor die middestad van Londen, met - van links na regs - die Gherkin, die woonsteltorings van die [Barbican Estate, die Leadenhall-gebou (ook *Cheesegrater* of "Kaasrasper" genoem), 20 Fenchurch Street (ook bekend as The Walkie-Talkie), Sint Paulus se katedraal en The Shard]]
[duimnael|'n Tweede uitsig met Londen se twee finansiële distrikte en hul wolkekrabbers - Canary Wharf (links) en die *[City of London* (in die middel)]]
duimnael|Parliament Hill teen sononder

**Parliament Hill** is 'n oop parkland in die suidoostelike hoek van Hampstead Heath, 'n uitgestrekte groen ruimte in Hampstead, 'n noordwestelike voorstad van Londen, en een van die bekendste en uitstekendste uitsigpunte oor die Britse hoofstad. Vanaf die heuwel op 'n hoogte van 98 meter (322 voet) kry 'n mens 'n oorsig oor baie van Londen se bekendste bakens soos Canary Wharf, die nuwe finansiële distrik in die ooste, wolkekrabbers soos die Gherkin en The Shard asook St. Paulus se katedraal.

Die naamgewende Parlementsgebou (*Houses of Parliament*), wat 6 1⁄4 myl (10,1 km) suid van die heuwel in die *City of Westminster* geleë is, is steeds van Parliament Hill af sigbaar, al word die uitsig daarop intussen deur omliggende hoër geboue belemmer.

Parliament Hill word sedert 1989, net soos die res van Hampstead Heath, deur die *City of London Corporation* bestuur.

## Eksterne skakels
Suurheidskonstante

Die **Suurheidskonstante** vir 'n Brønstedsuur HA in waterige oplossing is die konstante van die ewewig:

:: HA + H_2O \leftrightharpoons A^{-} + H_3O^{+} 

Die ewewigskonstante is gedefinieer as:

:: K = \frac{a(A^{-}) * a(H_3O^{+})}{a(HA) * a(H_2O)} 

Die aktiwiteite a(X) kan vir voldoende verdunde spesies gelykgestel word aan die numeriese waarde van molariteit [X] (sonder dimensies) en vir die oplosmiddel aan 1 as die standaardtoestand gekies word as 1 [mol/L] vir die verdunde spesies.

:: K^{o} = \frac{[A^{-}] * [H_3O^{+}]}{[HA] * 1}= \frac{[A^{-}] * [H_3O^{+}]}{[HA]} 

Die waardes vir talle sure is bekend en hulle word gewoonlik getabelleer as pK_a volgens:

::pK_a = -\log_{10}K

'n Lae waarde van pKa maak die stof 'n sterk suur.
Admiralty Arch

duimnael|350px|Die Admiralty Arch, soos gesien vanaf The Mall
duimnael|350px|Die inskrif op die fasade herinner aan koningin Victoria, haar seun Edward VII as opdraggewer en die ontstaansjaar

**Admiralty Arch** is een van 'n reeks geboue wat in 1910 in opdrag van koning Edward VII ter herdenking aan sy moeder, koningin Victoria, in Londen opgerig is. Die triomfboog, wat volgens 'n ontwerp van Sir Aston Webb ontstaan het en in 1912 voltooi is, vorm die argitektoniese eindpunt van The Mall en sy oorgang tot Trafalgarplein.

Die gebou behels drie groot identiese boë met poorte wat van bewerkte yster gemaak is asook twee kleiner boë wat toegang tot The Mall vir sowel voetgangers asook voertuie bied. Die grootste boog in sy middel word slegs tydens seremoniële geleenthede geopen en was, toe dit ingewy is, die grootste in die Verenigde Koninkryk. Die gebou het oorspronklik die woning van die *First Sea Lord* (geleë in die noordervleuel) asook regeringskantore gehuisves.

In 2012 het die Britse regering sy 125 jaar oue huurkontrak vir die gebou aan die eidendomsontwikkelaar *Prime Investors Capital* verkoop wat beplan om die gebou tot 'n luukse hotel te herontwikkel.

## Verwysings 
## Eksterne skakels
Gereformeerde kerk Secunda-Oos

Die **Gereformeerde kerk Secunda-Oos** was die tweede gemeente van die GKSA op die nywerheidsdorp Secunda in Mpumalanga en het, buiten die oostelike dele van die dorp, ook Trichardt en Charl Cilliers ingesluit. 

Die gemeente het in 1981 afgestig van die Gereformeerde kerk Secunda, wat self net twee jaar vantevore uit die Gereformeerde kerk Evander ontstaan het. Secunda-Oos het nooit haar eie kerkgebou gehad nie, maar steeds die kerkgebou van die moedergemeente op die hoek van Goedehoop- en Bosjesspruitstraat op Secunda gedeel, die eerste kerkgebou op die dorp. Die twee gemeentes het saam aanddiens gehou, maar Secunda se oggenddiens was byvoorbeeld in 1997 om 08:30 en Secunda-Oos s’n 10:15. 

Nadat Secunda-Oos in 2006 by Secunda ingelyf is, moes die kerkgebou vergroot word deur die aanbring van ’n galery om al die kerkgangers tydens die gesamentlike oggenddiens te huisves. In 2016 het die saamgestelde gemeente twee predikante gehad wat in elk van die voormalige gemeentes se pastorie gewoon het. Evander het omstreeks dieselfde tyd as Secunda-Oos deel van Secunda geword.

Die verdeling tussen Secunda-Oos en Secunda was blykbaar deurentyd baie gelykop: In 1997 het Secunda-Oos 'n sieletal van 543 gehad en Secunda 560; in 2001 was dit 541 en 517.

## Predikante 
# Grové, dr. Andreas Hendrik, 1981 – 1990
# Tiemensma, Eduard Jacob, 1990 – 1999
# Oosthuizen, Ockert Almero,1999 – 2005

## Bronne 
*  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. *Van seringboom tot kerkgebou: die argitektoniese erfenis van die Gereformeerde Kerke*. Potchefstroom: Administratiewe Buro.
*  Schalekamp, ds. M.E. (voorsitter: redaksiekommissie). 2001. *Die Almanak van die Gereformeerde Kerke in Suid-Afrika vir die jaar 2002*. Potchefstroom: Administratiewe Buro.
*  Van der Walt, dr. S.J. (voorsitter: deputate almanak). 1997. *Die Almanak van die Gereformeerde Kerke in Suid-Afrika vir die jaar 1998*. Potchefstroom: Administratiewe Buro.
*  Vogel, Willem (red.). 2015. *Die Almanak van die Gereformeerde Kerke in Suid-Afrika vir die jaar 2016*. Potchefstroom: Administratiewe Buro.
Selfontbrandingspunt

Die **selfontbrandingspunt** is dié temperatuur waarby 'n vlugtige stof spontaan sonder vonk of ontsteking in staat is om te ontbrand.

Dit moenie verwar word met die flitspunt nie, wat wel 'n vonk of ander ontsteking benodig. Selfontbrandingspunte is baie hoër as flitspunte en vir veiligheid moet mens veral let op die (heelwat laer) flitspunte en moontlike ontstekingsmeganismes vermy of verwyder. Vir metanol byvoorbeeld, is die selfontbrandingstemperatuur 464&nbsp;°C terwyl die flitspunt slegs 11&nbsp;°C is.

## Kyk ook
* Verbranding
Fathi Hassan

**Fathi Hassan** (Arabies: **فتحي حسن**, gebore 10 Mei 1957) is 'n Egipties-gebore, Italiaans-gebaseerde kunstenaar, veral bekend vir sy installasies wat die geskrewe woord en verf insluit. Hy word as een van die vroeë verteenwoordigers van kontemporêre Afrika-kuns beskou. Hy woon en werk in Fano. Fathi Hassan word beskou as die belangrikste Afrika- en Moslemskilder in die geskiedenis van moderne en kontemporêre kuns.

## Museums 
Hassan Fathi se kunswerk is in die volgende museums beskikbaar:
* Die Smithsonian Nasionale Museum van Afrika-kuns, Washington DC
* Metropolitan Museum of Art New York City
* Fowler Museum, Los Angeles
* Victoria en Albert Museum, London
* Britse Museum, London
* In Museum Arnhem, Nederland

## Sien ook 
* Kontemporêre Afrika-kuns

## Verwysings 
## Bibliografie 
* Nka: Journal of Contemporary African Art, Edizioni 13-15 Nka Publications, 2001
* Afrika-kunste, Vol 40, 1-4 Edizioni, Afrikaanse Studies Center, Universiteit van Kalifornië, Los Angeles, 2007
* John Middleton, Joseph Calder Miller, New ensiklopedie van Afrika, Volume 1, Thomson / Gale, 2008
Etyn

**Etyn** of **asetileen** met formule  is die eenvoudigste alkyn, 'n koolstofverbinding met 'n drievoudige C≡C binding.

Dit is 'n gas wat met 'n baie warm vlam kan brand en daarom in branders gebruik word.

Soos ander ongesubstitueerde alkyne het die eindstandige proton die eienskappe van 'n swak suur. Daar is selfs soute wat afgelei is wat hierdie suur, soos kalsiumkarbied  wat die karbiedioon   ([C≡C]2-) bevat. Kalsiumkarbied reageer met water en stel daarby etyn vry:

:CaC_2 + 2H_2O \to Ca(OH)_2 + C_2H_2

Asetileen is 'n kleurlose, ontvlambare gas wat uit kalsiumkarbied en water verkry word. 'n Kilogram karbied lewer sowat 300 liter asetileengas. Wanneer asetileen in suurstof brand, word 'n baie warm vlam met 'n temperatuur van 3 000&nbsp;°C verkry, wat deur die hardste staal kan sny.

Dit word derhalwe ook vir daardie doel en sweiswerk gebruik. Asetileen is 'n giftige gas met ŉ heelwat groter massa as lug. Saamgepers of verhit, is dit 'n hoogs ontplofbare stof. Dit is 'n baie belangrike grondstof in die chemiese nywerheid en word baie gebruik in die vervaardiging van vinielchloriede vir plastiekgoedere, sintetiese rubber, akrilonitriel, kunsvesel- en kleefstof en verf.

Dit word ook gebruik om vitamien A sinteties te berei. Asetileenswart, 'n koolstof wat verkry word deur die onvolledige verbranding van asetileen, word in droëselbatterye gebruik.

## Demonstrasie 
*YouTube demonstrasie hoe etyn ontplof
*Moenie doen nie...

## Verwysings 
## Bron 
* Wêreldspektrum, 1982, , volume 2, bl. 80
Molêre massa

Vir 'n suiwere stof is die **molêre massa** die massa van een mol van die stof.

## Die mol 
'n Mol stof bevat 'n aantal deeltjes wat gelyk is aan die **getal van Avogadro**.

## Die getal van Avogadro 
Die getal van Avogadro NA is gedefinieer as die aantal 12C-atome in presies 12 gram van hierdie suiwere isotoop. Die getal van Avogadro is baie groot en nie heeltemaal bekend nie.

Dit bedra N_A= 6{,}022140857 * 10^{23} of by benadering N_A= 602.214.085.700.000.000.000.000

Die eenheid van NA is \left[\frac{1}{mol}\right]= [mol^{-1}]

Daar word egter voorgestel die definisie te verander en die getal van Avogadro vas te lê op
N_A^{*}=602.214.141.070.409.084.099.072 = 84.446.888^{3}

## Atomêre massa 
Vir die elemente is die mass van 1 mol goed bekend en word gewoonlik weergegee in die periodieke tabel. Die massa van 'n atoom word vrywel geheel bepaal deur die aantal nukleone in die kern, omdat die elektrone baie min massa besit:

## Molêre massa 
Die molêre massa hierbo word verkry deur die deeltjiesmassa te vermenigvuldig met die getal van Avogadro. Een mol nukleone het dus amper 'n massa van een gram en die massa van die elektrone kan verwaarloos word. Een gram modder bevat dus een mol nukleone. Of dit protone of neutrone is en hoe hulle saampak is 'n ander vraag...

Dat beteken dat die molêre massa vir die element fluoor vrywel 19 gram per mol atome bedra, want hierdie element kom net in een isotoop 19F in die natuur voor.  Vir 'n mol F2-molekule moet mens nog met twee vermenigvuldig en word dit 38 gram/mol F2-molekule

Vir elemente soos chloor wat in twee isotope voorkom 35Cl en 37Cl (in verhouding 3:1) is die molêre massa 'n geweegde gemiddelde: 0.75*35+0.25*37=35.5 [g/mol] Cl of 71 [g/mol] Cl2.

Die molekulêre en die molêre massa vir Cl2 is dus nie heeltemaal dieselfde begrip nie. Die molekulêre massa kan 70, 72 of 74 wees afhankelik van die isotoopsamestelling van die molekuul. Die molêre massa is daar 'n gemiddelde oor.

## Molêre massa bepaal 
Indien die stoigiometrie van 'n stof bekend kan die molêre massa eenvoudig met die atomêre massas van die periodieke tabel uitgereken word. Byvoorbeeld vir  het ons 12 vir C en 4*35,5 vir Cl = 154 [g/mol].

Indien dit nie bekend is nie, is daar 'n aantal metodes om die molêre massa te bepaal, 'n Aantal daarvan is nou van louter histories belang of van beperkte toepassing. Hulle word die kolligatiewe eienskappe genoem. Hulle het die voordeel nie van yking afhankelik te wees nie. Een daarvan, osmometrie, word vandag nog gebruik. Ander kolligatiewe metodes werk net vir 'n taamlik klein molêre massa en dit is vandag nie meer interessant nie.

Massaspektrometrie kan egter vandag nie alleen die molêre nie, maar ook die molekulêre massa bepaal.

Vir baie groot molêre massas soos van polimere bestaan daar chromaografiese metodes soos SEC, wat dit kan bepaal, maar dit is 'n metode wat yking met stowwe met 'n bekende molêre massa vereis.

## Verwysings
Gereformeerde kerk Evander

Die **Gereformeerde kerk Evander** was ’n gemeente van die GKSA op die dorp Evander in Mpumalanga en in die Klassis Piet Retief.

Met die ontwikkeling van Sasol 2 het ’n nuwe dorp, Secunda, amper oornag ontwikkel. Die Gereformeerde lidmate het eers in skoolsale op Evander, noordwes van Secunda, bymekaargekom waar die Gereformeerde kerk Evander reeds in 1964 gestig is en ook Kinross ingesluit het. Die lidmaattal op Secunda het vinnig vermeerder sodat die behoefte aan ’n eie kerkgebou daar ontstaan het. Die kerkraad van Evander het die argitek Johan de Ridder, ’n lidmaat van die Gereformeerde kerk Pretoria-Sunnyside, aangestel om die gebou te ontwerp, maar kort voor die bouwerk sou begin, moes die ontwerp verander word omdat die dik kleilaag nie geskik was vir die beplande gebou nie. De Ridder het toe ’n tentvormige ontwerp voorgestel met ’n stewige staalstruktuur wat diep geanker sou wees en die hele gebou sou stut. M.V.R. Jurgens is as bouaannemer aangestel.

Op 21 Maart 1979 is die eerste sooi gespit en op 10 Mei 1979 het die Gereformeerde kerk Secunda van Evander afgestig. Ses maande later het ds. N.W. Ligthelm die Secunda-kerk se hoeksteen gelê. In die gemeente Evander het die lidmate afgeneem tot ’n sieletal van 165 in 1997 en 111 in 2001 sodat die gemeente in 2005 ontbind en die enkele oorblywende lidmate by Secunda ingeskakel het waar die Gereformeerde kerk Secunda-Oos omstreeks dieselfde tyd ontbind het.

## Predikante 
# Lion-Cachet, dr. Francois Nicholas, 1964 – 1967 (in kombinasie met Eendracht)
# Du Plessis, Dawid Gerhardus Cornelius, 1967 – 1974
# Van der Westhuizen, Stephanus Jacobus, 1973 – 1976
# Ligthelm, Nicolaas Willem, 1977 – 1979 (waarna Secunda tot 1986)
# Odendaal, Pieter Abraham, 1985 – 2005 (1992 – 1993 in kombinasie met Eendracht; 2001 – 2005 in kombinasie met Kriel)

## Bronne 
*  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. *Van seringboom tot kerkgebou: die argitektoniese erfenis van die Gereformeerde Kerke*. Potchefstroom: Administratiewe Buro.
*  Schalekamp, ds. M.E. (voorsitter: redaksiekommissie). 2001. *Die Almanak van die Gereformeerde Kerke in Suid-Afrika vir die jaar 2002*. Potchefstroom: Administratiewe Buro.
*  Van der Walt, dr. S.J. (voorsitter: deputate almanak). 1997. *Die Almanak van die Gereformeerde Kerke in Suid-Afrika vir die jaar 1998*. Potchefstroom: Administratiewe Buro.
*  Vogel, Willem (red.). 2015. *Die Almanak van die Gereformeerde Kerke in Suid-Afrika vir die jaar 2016*. Potchefstroom: Administratiewe Buro.
Old Street

duimnael|*Old Street Roundabout* word verbind met hoëtegnologie- en sagteware-ondernemings wat hulle in die nabyheid gevestig het
duimnael|'n Nagtelike straattoneel op die hoek van Old Street en Bunhill Row
**Old Street** is 'n straat in Sentraal- en Oos-Londen wat in wes-oostelike rigting vanaf Goswell Road in Clerkenwell, 'n buurt in die administratiewe stadsdistrik Borough of Islington, tot die kruising met Shoreditch High Street (suide), Kingsland Road (noorde) en Hackney Road (ooste) in Shoreditch in die London Borough of Hackney loop.

Die mees nabygeleë moltreinstasie van London Underground is Old Street-stasie wat deel uitmaak van die *Northern line*.
Bandkol-bokvis

Die **bandkol-bokvis** (*Parupeneus macronemus*) is 'n vis wat voorkom Indo-Pasifiese area, die Rooisee, Oman en verder suidwaarts aan die kus van Afrika tot by die suide van KwaZulu-Natal. In Engels staan die vis bekend as die *Long-barbel goatfish*.

## Identifikasie 
duimnael|links|Spesie in Réunion
Die vis word tot 35&nbsp;cm lank.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bronne 
* *Reef fishes & corals – East coast of Southern Africa*. Dennis King. Struik Nature. 1996 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Verwysings 
## Eksterne skakel 
* http://www.fishbase.org/summary/SpeciesSummary.php?ID=7878&AT
Misako Uno

**Misako Uno** (Japannees: 宇野 実彩子, gebore 16 Julie, 1986 in Tokio ) is 'n Japannese kunstenaar, aktrise en essayis as 'n vroulike voorsanger vir vroulike en manlike prestasie groep "AAA". Sy optredes het hom 'n reputasie van "Junie Diva" (6月の歌姫) as een van die beste Japannese kunstenaars van Sy generasie verskaf. Sy is ook middel bestuurder van Avex Group en advertensies bestuurder van huisvrou en lewe maatskappy (主婦と生活社).

## Groot experience 
Misako is die eerste keer begin sing na ouderdom van 3, Dans en opstelle skryf van primêre skool, Theater optredes van junior hoërskool.

Misako is na Shirayuri Gakuen (白百合学園) opgestel die AAA in 2003. Sy debuut is van die 2006 Hollywood movie "The Grudge 2" 'n Japannese leidende aktrise gespeel in Miyuki.

Misako In 2009 as verteenwoordiger van die Japannese musiek industrie, het gedien as 'n lid van die Tokyo reëlingskomitee van die Olimpiese en Paralimpiese Spele.

Misako In 2011 as verteenwoordiger van die internasionale omvang van jong Japannese kunstenaars, Haar vroeë opvoeding is in die Japan amptelik aangewys sekondêre skole Engels onderrigmateriaal.

Misako het die vastende konsultant kwalifikasies in 2015, begin leringe Food terapie gesondheid en skoonheid by Internasionale Vegetariese Vereniging (Japan) se gespesifiseerde tydskrif "veggie".

## Groot werke 
### Kulturele en artistieke 
### Literatuur en ontwerp 
## Verwysings 
## Eksterne skakels 
* Tuisblad van Yahoo! Japan soek (talent)